SET สัปดาห์หน้าจับตาผลประกอบการ Real Sector
โบรกฯคาดตลาดสัปดาห์หน้ามีแนวโน้มฟื้นตัว คาดมีแรงซื้อกลับในหุ้นรายตัวหลังผลประกอบการรวมไม่ได้ต่ำกว่าที่ตลาดคาด ประเมิน KBANK, SCB เด่น รับกระแสเงินทุนไทยและเทศ
23 ก.ค. 2560

Weekly outlook : Up แนวต้าน 1,585/,1595 จุด แนวรับ 1,570/1,565 จุด
บล.โนมูระ พัฒนสิน ระบุในบทวิเคราะห์ว่า สัปดาห์หน้า (24 – 28 ก.ค.) มีแนวโน้มฟื้นตัว หลังตลาดซึมซับผลประกอบการณ์กลุ่มธนาคารพาณิชย์ไปแล้ว และคาดว่าจะเริ่มมีแรงซื้อกลับในรายตัวหลังผลประกอบการรวมไม่ได้ต่ำกว่าที่ตลาดคาดหมาย ประเมิน KBANK, SCB เด่น รับกระแสเงินทุนไทยและเทศ
นอกจากนี้ คาดว่าราคาน้ำมันดิบน่าจะฟื้นต่อในสัปดาห์นี้ตอบรับความคาดหวังเชิงบวกต่อการหารือกันระหวางผู้นำ OPEC 24 ก.ค. นี้ ในเรื่องของความร่วมมือกันในการปรับลดคงกำลังการผลิตของซีเรียและไนจีเรีย คาดจะหนุนให้น้ำมันดิบฟื้นตัว และมีโอกาสเหนือ 50เหรียญฯต่อลาร์เรลได้ จะเป็นจิตวิทยาบวกต่อกลุ่มพลังงานที่คาดว่าราคาน้ำมันไตรมาส 3/60 จะโดดเด่นกว่าไตรมาส 2/60
นอกจากนี้ค่าการกลน้ำมันสิงคโปร์ที่สูง 7.99 เหรียญฯต่อบาร์เรล สูงกว่าไตรมาส 3/60 ที่ 5.5เหรียญฯ +/- ยังเป็นจิตวิทยาบวกต่อกลุ่มโรงกลั่นและปิโตรเคมี มีโอกาส Outperform ตาม TOP ที่ราคาหุ้นใกล้เต็มมูลค่าของ Nomura ที่ 88 บาท แนะนำ Laggard PTTGC (TP Nomura 84 บาท), BCP (TP Nomura 42) จะเป็นกลุ่มที่สลับมาประคองตลาดฟื้นผสานกับการประชุม FOMC 25 – 26 ก.ค.นี้
Nomura คาด FED ยังคงอัตราดอกเบี้ยที่ระดับเดิม สอดคล้องกับ FED Fund Future Rate ที่ให้โอกาส 0.0% ที่จะปรับขึ้นอัตราดอกเบี้ยในเดือนนี้ (Nomura คาดจะปรับขึ้นในเดือน ธ.ค.) ซึ่งแนวโน้มการปรับขึ้นอัตราดอกเบี้ยอย่างค่อยเป็นค่อยไปนี้ยังคงหนุนให้ตลาดสินทรัพย์เสี่ยงมีความน่าสนใจในการลงทุนต่อเนื่อง
ทั้งนี้ ตลาดค่อนข้างให้ความสำคัญกับการปรับลด Balance Sheet ของ FED ซึ่ง Nomura ให้น้ำหนักที่ FED จะประกาศปรับลดในเดือนก.ย. โดยการปรับลด Balance Sheet นี้สามารถบ่งชีถึงการฟื้นตัวของเศรษฐกิจสหรัฐฯอย่างมีนัยสำคัญ ซึ่งจะเป็นตัวขับเคลื่อนเศรษฐกิจโลกให้เติบโตตามไปด้วย ถือเป็นปัจจัยบวกต่อภาพการลงทุนในระยะกลาง ส่วนประเด็นอื่นๆ ที่ต้องงจับตา คือผลประกอบการของกลุ่ม Real Sector (25 ก.ค. HMPRO, DCC 26 ก.ค. DELTA, SCC 27 ก.ค. ADVANC 28 ก.ค. GLOW, CNS)
&lt;&lt;&lt;คลิกเพื่อดูรายละเอียด&gt;&gt;&gt;